62019CO0013(01)_INF
Digriet tal-Qorti tal-Ġustizzja (Is-Seba’ Awla) tat-3 ta’ Marzu 2021 – Ibercaja Banco
(Kawża C‑13/19) (
1
)
“Rinviju għal deċiżjoni preliminari – Artikolu 53(2) u Artikolu 99 tar-Regoli tal-Proċedura tal-Qorti tal-Ġustizzja – Protezzjoni tal-konsumaturi – Direttiva 93/13/KEE – Kuntratt ta’ self ipotekarju – Klawżoli inġusti – Klawżola ta’ limitazzjoni tal-varjabbiltà tar-rata ta’ interessi (klawżola imsejħa “klawżola ta’ rata minima”) – Kuntratt ta’ novazzjoni – Rinunzja għall-azzjonijiet legali kontra l-klawżoli tal-kuntratt – Assenza ta’ natura vinkolanti – Direttiva 2005/29/KE – Prattiċi kummerċjali żleali tal-impriżi vis-à-vis l-konsumaturi – Artikolu 6(1) u Artikolu 7(1)”
1.
Protezzjoni tal-konsumaturi – Klawżoli inġusti fil-kuntratti konklużi mal-konsumaturi – Direttiva 93/13 – Konstatazzjoni tan-natura inġusta ta’ klawżola – Portata – Klawżola li tista’ tiġi ddikjarata inġusta li hija s-suġġett ta’ kuntratt ta’ novazzjoni – Kuntratt li jistipula r-rinunzja tal-konsumatur għall-benefiċċju li jirriżulta mid-dikjarazzjoni ta’ natura inġusta ta’ tali klawżola – Ammissibbiltà – Kundizzjoni – Verifika li għandha twettaq il-qorti nazzjonali – Rinunzja tal-konsumatur għall-azzjonijiet legali relatati mal-klawżola l-ġdida – Inammissibbiltà
(Direttiva tal-Kunsill 93/13, Artikolu 6(1))
(ara l-punti 31-38, u d-dispożittiv 1)
2.
Protezzjoni tal-konsumaturi – Klawżoli inġusti fil-kuntratti konklużi mal-konsumaturi – Direttiva 93/13 – Klawżola inġusta fis-sens tal-Artikolu 3 – Klawżola li ma ġietx innegozjata b’mod individwali – Klawżola ta’ kuntratt ta’ novazzjoni intiża sabiex temenda klawżola potenzjalment inġusta ta’ kuntratt preċedenti konkluż bejn l-istess partijiet jew li tipprevedi r-rinunzja tal-konsumatur għal kull azzjoni legali – Inklużjoni – Kundizzjoni – Verifika li għandha twettaq il-qorti nazzjonali
(Direttiva tal-Kunsill 93/13, Artikolu 3(1) u (2))
(ara l-punti 40-43, 47, u d-dispożittiv 2)
3.
Protezzjoni tal-konsumaturi – Klawżoli inġusti fil-kuntratti konklużi mal-konsumaturi – Direttiva 93/13 – Klawżola ta’ kuntratt ta’ novazzjoni intiża sabiex temenda klawżola potenzjalment inġusta ta’ kuntratt preċedenti konkluż bejn l-istess partijiet jew li tipprevedi r-rinunzja tal-konsumatur għal kull azzjoni legali – Rekwiżit ta’ trasparenza – Portata – Kriterji ta' evalwazzjoni
(Direttiva tal-Kunsill 93/13, Artikoli 3(1), 4(2) u 5)
(ara l-punti 50-57, 62-65, 71, 74, u d-dispożittiv 3)
Dispożittiv
1)
L-Artikolu 6(1) tad-Direttiva tal-Kunsill 93/13 KEE tal-5 ta’ April 1993 dwar klawżoli inġusti f’kuntratti mal-konsumatur, għandu jiġi interpretat fis-sens li ma jipprekludix li klawżola ta’ kuntratt konkluż bejn bejjiegħ jew fornitur u konsumatur li n-natura inġusta tagħha tista’ tiġi kkonstatata ġudizzjarment tista’ tkun is-suġġett ta’ kuntratt ta’ novazzjoni bejn dan il-bejjiegħ jew fornitur u l-konsumatur, li permezz tiegħu l-konsumatur jirrinunzja għall-effetti li toħloq id-dikjarazzjoni tan-natura inġusta ta’ din il-klawżola, bil-kundizzjoni li din ir-rinunzja ssir bil-kunsens liberu u informat tal-konsumatur, li hija l-qorti nazzjonali li għandha tivverifika. Min-naħa l-oħra, il-klawżola li permezz tagħha dan l-istess konsumatur jirrinunzja, għal dak li jikkonċerna kwistjonijiet futuri, għall-azzjonijiet ġudizzjarji bbażati fuq id-drittijiet li huwa għandu abbażi tad-Direttiva 93/12 ma jorbtux lill-imsemmi konsumatur..
2)
L-Artikolu 3 tad-Direttiva 93/13 għandu jiġi interpretat fis-sens li klawżola ta’ kuntratt ta’ self ipotekarju konkluż bejn bejjiegħ jew fornitur u konsumatur, li tfittex li temenda klawżola potenzjalment inġusta ta’ kuntratt preċedenti konkluż bejn dawn jew tipprevedi li dan il-konsumatur jirrinunzja għal kull azzjoni ġudizzjarja kontra dan il-bejjiegħ jew fornitur, tista’ tiġi kkunsidrata bħala li ma kinitx is-suġġett ta’ negozzjati individwali, peress li dan l-istess konsumatur ma setax ikollu influwenza fuq il-kontenut tal-klawżola l-ġdida, li hija l-qorti tar-rinviju li għandha tivverifika.
3)
L-Artikoli 3 sa 5 tad-Direttiva 93/13 għandhom jiġu interpretati fis-sens li r-rekwiżit ta’ trasparenza li għandu bejjiegħ jew fornitur abbażi ta’ dawn id-dispożizzjonijiet jimplika li, fil-konklużjoni tal-kuntratt ta’ novazzjoni li, minn naħa, ifittex li jimmodifika klawżola potenzjalment inġusta ta’ kuntratt konkluż preċedentement u, min-naħa l-oħra, jipprevedi li l-konsumatur jirrinunzja għal kull azzjoni ġudizzjarja kontra l-bejjiegħ jew fornitur, dan il-konsumatur għandu jkun f’pożizzjoni li jifhem il-konsegwenzi ġuridiċi u ekonomiċi kollha determinanti li jirriżultaw għalih mill-konklużjoni ta’ dan il-kuntratt ta’ novazzjoni.
4)
L-għaxar u t-tlettax-il domanda magħmula mill-Audiencia Provincial de Zaragoza (il-Qorti Provinċjali ta’ Zaragoza, Spanja) huma manifestament inammissibbli.
(
1
)	ĠU C 148, 29.4.2019.